Kifizette Rátgébert a Pécs
Nincs edzõkérdés a MiZo Pécs 2010-nél, a nõikosárlabda-csapatot továbbra is Fûzy Ákos irányítja, a kispaddal hírbe hozott Rátgéber László ezzel együtt méltatlannak tartja az elmúlt hetek történéseit.
"Úgy érezzük, hogy nincs szükség váltásra - jelentette ki pénteken Gémes Róbert, a tulajdonjogok ötven százalékát birtokló, magánszemélyekbõl álló csoport tagja. - Az edzõk és a csapat is bizonyította, hogy képes a szezon elején megfogalmazott céljainkat elérni, és kiszolgálni a közönséget. Ne feledjük, az Euroligában egyetlen magyar csapatként kerültünk be a rájátszásba, és egyetlen vereséggel vezetjük a bajnokságot."

Gémes hozzátette: Rátgéberrel rendezték az anyagiakat, és bár vannak még tartozások az edzõk, játékosok és beszállítók felé, nem igaz, hogy 150 millió forintos adósságot halmozott fel a klub. Az [origo] korábban a csapat egyik szponzorától hallott a 150 milliós tartozásról.

Rátgéber László vegyes érzelmekkel nyilatkozott: "Ma délben engem kifizettek, ezt kívánom mindenkinek, akinek még tartoznak. Annak idején Páva Zsolt polgármester és az alapítványt képviselõ Halmos Péter azt mondták, nem tudok együttmûködni a vezetõség minden tagjával, ezért nincs egyhangú támogatás a kinevezésemet illetõen. Csak azt nem értem, hogy miért nem lehetett ezt felvállalni, és kellett Fûzy Ákost és jómagamat ilyen méltatlan helyzetbe hozni. Mindenesetre a magam részérõl lezártnak tekintem az ügyet."

A pécsiek honlapja szerint a tulajdonosi kör - a klub fele magánbefektetõk, 49 százaléka az önkormányzat, egy százaléka pedig egy utánpótlás-alapítvány kezében van - a hónap elején azt vetette fel, hogy a gyenge nemzetközi szereplés miatt hívják vissza az Euroliga-címvédõ Szpartak Moszkvától õsszel távázott Rátgébert. Meg is kezdõdtek a tárgyalások, melyek során az együttest 15 évig irányító edzõ azt szabta feltételül, hogy fizessék ki a felé fennálló tartozást. Ezt a vezetõség nem tudta rövid határidõvel garantálni, így az egyeztetések tíz napja abbamaradtak, és az a döntés született, hogy Fûzy Ákosé marad a vezetõedzõi poszt.

Rátgéber ugyanakkor korábban azt állította, hogy január elején mindenben megállapott a klub tulajdonosaival, akik már meg is ígérték, hogy bejelentik az edzõváltást, egy nappal késõbb mégis visszatáncoltak.

* * *

Három ponttal verte a Gyõr hazai pályán a BSE együttesét a nõikosárlabda NB I pénteki mérkõzésén.

nõi NB I:
SEAT Lami Véd Gyõr - BSE 69-66 (22-28, 15-20, 17-13, 15-5)